**Anexa nr.11**

**Procedura de verificare și validare**

**a solicitării dreptului la venitul minim de incluziune**

1. **Validarea componenței familiei:**
2. Se verifică situația declarată a persoanei singure sau a familiei, după caz, prin verificarea informațiilor referitoarea la actele de identitate, CNP și stare civilă prin intermediul SNIAS, pe baza informațiilor din bazele de date referitoare la evidența populației și stare civilă.
3. În situația în care, informațiile sunt incomplete sau eronate, se vor solicita documente justificative din partea instituțiilor competente sau de la solicitant, după caz.
4. **Verificarea venitului total al persoanei singure/familiei:**
5. Pentru fiecare membru al familiei vor fi verificate informațiile referitoare la veniturile lunare sau anuale aflate in evidentele ANAF
6. Veniturile anuale sau lunare vor fi evidențiate pe categorii de venituri pentru fiecare membru de familie in parte
7. Pentru fiecare membru de familie in parte vor fi verificate existenta si valoarea veniturilor exceptate potrivit legii in bazele de date ale instituțiilor plătitoare a acestor tipuri de venituri
8. Pot fi solicitate documente justificative de la alte instituții sau de la solicitant, după caz în situația in care informațiile obținute in urma verificării prin intermediul SNIAS sunt incomplete sau eronate.
9. **Validarea informațiilor referitoare la punctul 2 din Formularul Cerere-declarație:**
10. Solicitantul si membrii familiei acestuia, după caz nu dețin in proprietate nici unul dintre bunurile cuprinse in Lista bunurilor prin verificarea in bazele de date naționale si/sau locale prin intermediul SNIAS
11. În situația in care, informațiile sunt incomplete sau eronate, se vor solicita documente justificative din partea instituțiilor competente sau de la solicitant, după caz.
12. În situația in care solicitantul sau membrii familiei acestuia dețin unul dintre bunurile menționate în Lista bunurilor se verifica dacă acest bun/bunurile sunt date în închiriere/arendă/concesiune sau altă formă legală de cedare a folosinței prin accesarea bazelor de date ANAF si, după caz, prin solicitarea de documente justificative de la alte instituții și de la solicitant.
13. **Validarea informațiilor referitoarea la punctul 3 din Formularul Cerere-declarație:**
14. Nici unul dintre membrii familiei nu are calitatea de beneficiar de VMI/ajutor de încălzire/supliment pentru energie
15. Nici unul dintre membrii familiei nu a depus o alta cerere pentru acordarea VMI/ajutor de încălzire/ supliment pentru energie
16. Nici unul dintre membrii familiei nu este menționat ca membru al altei familii sau persoana singura într-o alta cerere pentru acordarea VMI/ajutor de încălzire/ supliment pentru energie
17. **Verificarea informațiilor declarate la punctul 5 din Formularul Cerere-declarație**
18. Verificarea se va realiza prin verificarea în teren realizată de asistentului social al SPAS
19. **Verificarea informațiilor referitoare la punctul 6 din Formularul Cerere-declarație**
20. Verificarea informațiilor referitoare la forma de proprietate a locuinței va fi realizată prin intermediul SNIAS, prin verificarea bazelor de date naționale și locale.
21. In situația în care, informațiile sunt incomplete sau eronate, se vor solicita documente justificative din partea instituțiilor competente sau de la solicitant, după caz.
22. Vor fi verificate informațiile referitoare la tipul locuinței, precum și cele referitoare la existența sau nu a unei polițe de asigurare a locuinței valabilă.
23. **Verificarea informațiilor referitoare la punctul 7 din Formularul Cerere-declarație:**
24. Verificarea se va realiza prin verificarea în teren realizată de asistentul social al SPAS, în termenul prevăzut de legislația referitoare la consumatorul vulnerabil.
25. În urma verificării în teren vor fi colectate informații referitoare la furnizori precum și codul/codurile titularului de contract, precum și informații referitoare la consumul energetic din gospodărie, în afara încălzirii locuinței și identificarea situațiilor în care există nevoi speciale legate de starea de sănătate a membrilor familiei care depind de utilizarea unor echipamente medicale și utilizarea unor mijloace de comunicare care presupun utilizarea energiei electrice etc.
26. **Verificarea înregistrării la AJOFM ca persoană aflată în căutarea unui loc de muncă:**
27. Vor fi verificate informațiile referitoare la fiecare membru al familiei cu vârsta intre 16 și 65 de ani, în vederea identificării persoanelor inapte de muncă prin intermediul SNIAS în bazele de date care cuprind informații despre pensionarii de invalidate.
28. În cazul în care solicitantul prezintă pentru el sau alți membri de familie documente eliberate de medicul specialist în medicina muncii că nu este apt de munca, aceste informații vor fi înregistrate în SNIAS.
29. Pentru membrii familiei care sunt identificați ca apți de munca, se verifică prin SNIAS în baza de date a ANOFM dacă sunt înregistrați ca persoane în căutarea unui loc de munca.
30. Pentru verificarea excepțiilor, asistentul social prin verificare în teren, va constata existența acestor situații și va colecta documente justificative de la instituții sau de la solicitant, după caz.
31. **Verificarea situației copiilor de vârstă școlară:**
32. Prin intermediul SNIAS vor fi verificate în bazele de date ale Ministerului Educației informațiile referitoare la fiecare copil cu vârsta școlară cu privire la înmatricularea într-o unitate de învățământ organizată în condițiile legii, la data depunerii cererii de acordare a venitului minim de incluziune.
33. În situația în care, informațiile sunt incomplete sau eronate, se vor solicita documente justificative din partea instituțiilor competente sau de la solicitant, după caz.